
Budapest Főváros XIV. Kerület Zugló Önkormányzata
Alpolgármestere

Szám: 123-396/2022 

Nyilvános ülésen tárgyalandó!  

Napirend száma: …….

Képviselő-testület 

2022. június 30-i ülésére

Tisztelt Képviselő-testület!

Tárgy:

Az üres felnőtt háziorvosi/házi gyermekorvosi praxisok betöltése érdekében feladatellátási szerződést kötő felnőtt háziorvosi/házi gyermekorvosi szolgálatok működésének elindításához szükséges hozzájárulás biztosítása
I. Előzmények

               Budapest Főváros XIV. Kerület Zugló Önkormányzata (a továbbiakban: Önkormányzat) illetékességi területén 66 felnőtt háziorvosi és 20 házi gyermekorvosi körzet található. Jelenleg 4 felnőtt háziorvosi praxis betöltetlen, ezek közül a 62. számú felnőtt háziorvosi körzetet 2019. júniustól nem sikerül betöltetni. A házi gyermekorvosi praxisoknál sokkal rosszabb a helyzet, mivel itt a praxisok 20%-ában nincs az Önkormányzatnak egészségügyi szolgáltatóval kötött feladatellátási szerződése. A 3. számú gyermekorvosi körzet 2018.10.01., a 19. számú 2019.03.01., a 20. számú 2020.07.01. és a 17. számú 2021.06.15. óta betöltetlen. 2022.07.01. napjától egy házi gyermekorvos nyugdíjba megy, a praxis betöltésére vonatkozóan pontos információval nem rendelkezünk.

Az üres praxisokban a feladatellátás a Zuglói Egészségügyi Szolgálat (a továbbiakban: ZESZ) részére átadásra került és a beteg-ellátás helyettesítéssel a ZESZ-szel kötött szerződés keretében történik.
A háziorvosok korfája alapján megállapítást nyert, hogy a jelenleg dolgozó felnőtt háziorvosok 20%-a betöltötte a 65. életévét, ez az arány a házi gyermekorvosoknál 25%. Prognosztizálható, hogy a közel jövőben több háziorvos is befejezi a praktizálást.

Az Önkormányzat az elmúlt években több alkalommal több fórumon tette közzé pályázati felhívását az üres praxisok betöltése érdekében, de egy-egy érdeklődőtől eltekintve, ezek eredménytelenül zárultak.

II. Vélemények

A döntés meghozatalának jogszabályi háttere:
Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja alapján az önkormányzat köteles gondoskodni az egészségügyi alapellátásról.

Az elmúlt évtizedekben kialakult általános egészségügyi humánerőforrás-hiány napjainkban kerületünkben is jelentkezik. Annak érdekében, hogy az egyre nehezebben betölthető praxisaink népszerűek legyenek a pályázó háziorvosok körében, az Önkormányzat a lehetséges kereteken belül ösztönző lépéseket tesz, melyek a következőek:
1. Igény esetén szolgálati lakást biztosít.
2. Igény esetén praxiskezdési hozzájárulást ad az alábbi feltételekkel:
· bruttó 1 000 000 Ft, azaz egymillió forint vissza nem térítendő hozzájárulás formájában történik a támogatás,
· felhasználható a praxis működésének elindításához kapcsolódó költségekre, különösképpen szakmai anyagok, orvosi műszerek, informatikai és telekommunikációs eszközök, rendelő bútorok, munkaruha beszerzésére, gépkocsi vétel és használat költségeire,
· felhasználható a támogatási szerződés mindkét fél általi aláírását követő 6 hónapon belül,
· az összeggel a felhasználásra rendelkezésre álló időtartam utolsó napjától számított 30 napon belül kell elszámolni,
· a hozzájárulást vissza kell fizetni, amennyiben a felnőtt háziorvosi/házi gyermekorvosi feladatok ellátására vonatkozó megállapodás megszűnik annak aláírásától számított 2 éven belül a megállapodás 4.4.1 pont 2., 3. és 4. bekezdése, valamint a 4.4.2 pont 2., 3. és 4. bekezdése alapján. 
A praxiskezdési hozzájárulásra vonatkozó részletes szabályokat a támogatási szerződés tartalmazza.
Jogi Főosztály véleménye: 

Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Főosztály véleménye:
Észrevétele alapján az előterjesztés módosítva lett.
III. Bizottsági vélemények

Az előterjesztést a Pénzügyi és Költségvetési Bizottság, valamint a Népjóléti Bizottság tárgyalja. 
IV. Döntési javaslat 

 

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján minősített szótöbbséget igényel.
Budapest, 2022. június 14.





Rózsa András



                        alpolgármester
Mellékletek felsorolása:

1. melléklet: határozatai javaslat

2. melléklet: támogatási szerződés tervezet

Az előterjesztést készítette: 

dr. Szűcs Krisztina – Humánszolgáltatási Főosztály Intézményfelügyeleti Osztály
1. melléklet a 123-396/2022. előterjesztéshez
Budapest Főváros XIV. Kerület Zugló Önkormányzata Képviselő-testülete

…/2022. (… …) önkormányzati határozata
az üres felnőtt háziorvosi/házi gyermekorvosi praxisok betöltése érdekében feladatellátási szerződést kötő felnőtt háziorvosi/házi gyermekorvosi szolgálatok működésének elindításához szükséges hozzájárulás biztosításáról

1. Budapest Főváros XIV. Kerület Zugló Önkormányzata Képviselő-testülete az üres felnőtt háziorvosi/házi gyermekorvosi praxisok betöltése érdekében úgy dönt, hogy a feladatellátási szerződést kötő felnőtt háziorvosi/házi gyermekorvosi szolgálatok működésének elindításához igény esetén összesen 1 000 000 Ft, azaz egymillió forint támogatást biztosít a 2022. év költségvetés Humánszolgáltatási Főosztály dologi kereteiből történő átcsoportosítással.
2. Budapest Főváros XIV. Kerület Zugló Önkormányzata Képviselő-testülete felkéri a Polgármestert a támogatási szerződés aláírására.

3. Budapest Főváros XIV. Kerület Zugló Önkormányzata Képviselő-testülete úgy dönt, hogy a kiírásra kerülő üres felnőtt háziorvosi/házi gyermekorvosi praxisok betöltésére vonatkozó pályázati felhívás tartalmazza a szolgálati lakás igénybevételének lehetőségét.
Határidő:              azonnal

Felelős:
Polgármester (Gazdasági Főosztály Költségvetési Osztály, Humánszolgáltatási Főosztály Intézményfelügyeleti Osztály)

